CELEX: 32008R0439
Language: et
Date: 2008-05-21 00:00:00
Title: Komisjoni määrus (EÜ) nr 439/2008, 21. mai 2008 , millega muudetakse määruse (EÜ) nr 2076/2005 II lisa seoses kalatoodete impordiga Fidžilt (EMPs kohaldatav tekst)

22.5.2008   
            
            
               ET
            
            
               Euroopa Liidu Teataja
            
            
               L 132/16
            
         
      KOMISJONI MÄÄRUS (EÜ) nr 439/2008,
   21. mai 2008,
   millega muudetakse määruse (EÜ) nr 2076/2005 II lisa seoses kalatoodete impordiga Fidžilt
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artiklit 9,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artiklit 16,
   ning arvestades järgmist:
   
               (1)
            
            
               Määruse (EÜ) nr 854/2004 artikli 11 lõikes 1 on sätestatud, et loomseid saaduseid imporditakse üksnes sellest kolmandast riigist või kolmanda riigi osast, mis on kõnealuse määruse kohaselt koostatud loetelus.
            
         
               (2)
            
            
               Komisjoni 5. detsembri 2005. aasta määruses (EÜ) nr 2076/2005 (millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004, (EÜ) nr 854/2004 ja (EÜ) nr 882/2004 rakendamiseks) (3) on erandina määruse (EÜ) nr 854/2004 artikli 11 lõikest 1 sätestatud, et teatavatel tingimustel võivad liikmesriigid lubada kalatoodete importi kõnealuse määruse II lisas loetletud kolmandatest riikidest.
            
         
               (3)
            
            
               Nimetatud kolmandates riikides ei ole veel toimunud ühenduse kontrolli, et kontrollida nende sanitaartingimusi ning seda, kas pädevate asutuste teostatavad kontrollid vastavad ühenduse õigusaktide nõuetele. Fidži on praegu kantud määruse (EÜ) nr 2076/2005 II lisasse.
            
         
               (4)
            
            
               Ühenduse kontrollkäigu ajal Fidžile avastati tõsiseid puudujääke kalatoodete käitlemise hügieenis ning kõnealuse kolmanda riigi pädevate asutuste suutlikkuses kalatooteid usaldusväärselt kontrollida. Seega ei saa Fidži pakkuda vajalikke tagatisi, et kalatooted on saadud samaväärsetes tingimustes, kui on ette nähtud kalatoodete tootmiseks ja turuleviimiseks ühenduses.
            
         
               (5)
            
            
               Kalatoodete importi Fidžilt ühendusse ei tohiks seega enam lubada.
            
         
               (6)
            
            
               Et ühendusse oleks võimalik tuua Fidžilt pärit kalatooteid, mis on toodetud ja sertifitseeritud enne käesoleva määruse jõustumist, tuleks ette näha üleminekuperiood.
            
         
               (7)
            
            
               Seepärast tuleks määrust (EÜ) nr 2076/2005 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2076/2005 II lisa asendatakse käesoleva määruse lisaga.
   Artikkel 2
   Üleminekuperioodi vältel, mis ei ületa kuut nädalat alates käesoleva määruse jõustumisest, võivad liikmesriigid lubada importida Fidžilt kalatooteid, mis on toodetud ja sertifitseeritud enne nimetatud kuupäeva.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. mai 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 139, 30.4.2004, lk 55. Määrust on viimati muudetud komisjoni määrusega (EÜ) nr 1243/2007 (ELT L 281, 25.10.2007, lk 8).
   
      (2)  ELT L 139, 30.4.2004, lk 206. Määrust on viimati muudetud nõukogu määrusega (EÜ) nr 1791/2006 (ELT L 363, 20.12.2006, lk 1).
   
      (3)  ELT L 338, 22.12.2005, lk 83. Määrust on viimati muudetud määrusega (EÜ) nr 1246/2007 (ELT L 281, 25.10.2007, lk 21).
   
      LISA
      
         
            „II LISA
            Loetelu kolmandatest riikidest, millest on lubatud importida inimtoiduks ettenähtud mis tahes kujul kalatooteid
            
                         
                     
                     
                        AO – ANGOLA
                     
                  
                         
                     
                     
                        AZ – ASERBAIDŽAAN (1)
                        
                     
                  
                         
                     
                     
                        BJ – BENIN
                     
                  
                         
                     
                     
                        CG – KONGO (2)
                        
                     
                  
                         
                     
                     
                        CM – KAMERUN
                     
                  
                         
                     
                     
                        ER – ERITREA
                     
                  
                         
                     
                     
                        IL – IISRAEL
                     
                  
                         
                     
                     
                        MM – MYANMAR
                     
                  
                         
                     
                     
                        SB – SAALOMONI SAARED
                     
                  
                         
                     
                     
                        SH – SAINT HELENA
                     
                  
                         
                     
                     
                        TG – TOGO
                     
                  
      
      
         (1)  Lubatud üksnes kaaviari import.
      
         (2)  Lubatud üksnes merel püütud, külmutatud ja pakitud kalatoodete import.”